පාස්කු ප්‍රහාරය එල්ලවන අවස්ථාවේ මෙරට ජාතික බුද්ධි ප්‍රධානියා ලෙස තමන් කටයුතු කළද ඒ වන විට රාජ්‍ය බුද්ධි සේවයේ අධ්‍යක්ෂකව සිටි නිලන්ත ජයවර්ධන මහතා කිසිදු අවස්ථාවක තමන්ගෙන් උපදෙස් ගැනීමක් සිදු නොකළ බව හිටපු ජාතික බුද්ධි ප්‍රධානි සිසිර මෙන්ඩිස් මහතා පවසනවා.ජනාධිපති කොමිසම හමුවේ ඊයේ පස්වරුවේ සාක්ෂිදෙමින් ඔහු වැඩිදුරටත් කියා සිටියේ රාජ්‍ය බුද්ධි සේවයේ අධ්‍යක්ෂවරයා වෘත්තිමය ගනුදෙනු සිදුකළේ තමන් සමඟ නොව ආරක්ෂක ලේකම්වරයා සමඟ බවයි.